Tisztelt Elvtársak!

Meglepően tapasztaltam, hogy a moszkvai távollétem alatt mily egyezségre jutottak a Gáspár-Major vitával kapcsolatosan. Az ember tragédiáját színpadra állítani nagy hiba volt. Rákosi elvtársat idézve: „a prolikat ez nem érdekli”. Sajnos nem volt igaza, és a legnagyobb problémát ebben látom. Nacionalista és vallási vonatkozása miatt a magyar munkásoknak is elnyerte tetszését. Elfogadhatatlannak tartom, hogy egy olyan darabot, melyben ezek az elvek szerepelnek, az ország bármelyik színpadán, nemhogy a legnagyobbon játsszák. A falanszter jelenet szocializmus ellenességéről még nem is beszélve... Hogyan engedélyezhette a Vezetőség a Tragédia színpadra állíttatását? Nem látják hova vezet ez? Elindult az ország kultúrája pozitív irányba a Rákosi által bevezetett új kultúrpolitika következtében, amit most sikerült egyetlen pecséttel tönkretenni. Akármennyire próbálta a rendező úgy megrendezni a darabot, hogy a pesszimizmus egyetlen csírája se látsszon benne, ez nem sikerült és az „Az ember tragédiája” esetében nem is fog. Lucifernek az a célja, hogy a világot rossz színben állítsa be Ádám szemében. Ha a darab nem lenne pesszimista, megszűnne a Madách által írt darab. Emiatt tartom az álláspontom, miszerint a Tragédiát nem kellett volna újra bemutatni. Révai elvtársat idézve: „két lehetőség van: vagy tényleg eljátsszuk a Tragédiát, vagy várunk 10-20 évig és akkor már senki nem hiányolná.” A jó döntés az utóbbi lett volna. Így az új kultúrpolitika, melyben merőben csökkentjük a magyar nemzeti s pesszimista darabokat, csődöt mondott. A darabot innentől kezdve lehetetlennek tartom betiltani, túlságosan megnőtt rá az érdeklődés, így ha mégis bekövetkezne, esetleges népfelkelés alakulhat belőle. Azt tartom célszerűnek, hogy a havi 16 előadást csökkentsék le 3-4-re. Idővel ezt is lecsökkenthetik, végül vegyék le a darabot a műsorkínálatból 10-20 éven belül. Ezt látom az egyetlen megoldásnak. Remélem megértő a Vezetőség e téren.

Elvtársi üdvözlettel,

Puskás Mátyás